Damay ang name ni Kris Aquino sa promo at publicity ng TROPS, ang morning show ng APT Entertainment na ipapalit sa magwawakas na Calle Siete.

Magsisimula ang TROPS sa Lunes, October 24 at mga bida ang That’s My Bae boys na sina Kenneth Medrano, Miggy Tolentino, Joel Palencia, Jon Timmons, Tommy Penaflor at Kim Last.

Co-stars sa TROPS sina Benjie Paras, Ina Raymundo at may special participation sina Kylie Padilla at Julie Anne San Jose.

Sa title pa lang, obvious na short for Tropa ang Trops dahil magkakabarkada nga ang mga bida, sa tunay na buhay at sa telebisyon.

Damay ang name ni Kris dahil ang buong akala ng lahat, ang kanyang talk show ang ipapalit sa timeslot ng Calle Siete bilang katropa na siya ng APT Entertainment. Anong nangyari?

Tikom ang bibig ni Kris at ng APT Entertainment tungkol sa isyu kaya puro speculations ang naririnig at nababasa tungkol sa mangyayari sa kanyang pagbabalik-telebisyon.

Gay oriented movie nina Anne, Dennis at Paolo huhusgahan na!

Reminder, ngayon ang opening day sa more than one hundred theaters sa Pilipinas ng Bakit Lahat ng Gwapo May Boyfriend?! ng Viva Films.

Mali ang iniisip ng mga malisyosa na pareho ang plot ng pelikula nina Anne Curtis, Dennis Trillo at Paolo Ballesteros sa kuwento ng isang gay orien­ted movie na palabas pa rin sa ilang mga sinehan.

Ibang-iba ang kuwento ng Bakit Lahat ng Gwapo May Boyfriend na puwedeng panoorin ng mga ba­gets dahil Rated PG ito ng MTRCB.

Happy nga ang showbiz couple na sina Jun Lana at Perci Intalan sa classification na ibinigay ng MTRCB sa kanilang pelikula na ayon sa kanila eh puwede rin na for general patronage.

Malayong-malayo rin ang kuwento ng Bakit Lahat ng Gwapo May Boyfriend sa istorya ng Pusong Mamon, ang gay oriented movie ng Viva Films na napanood sa mga sinehan noong 1998. Stars ng Pusong Mamon sina Lorna Tolentino, Eric Quizon at Albert Martinez.

Kung happy sina Jun at Perci sa rating ng MTRCB sa Bakit Lahat ng Gwapo, May Boyfriend, equally happy si Anne Curtis, ang lead actress ng pelikula.

Masayang-masaya si Anne dahil maaaring panoorin ng buong pamilya ang romantic comedy movie nila nina Dennis at Paolo.

“Get ready to laugh and just feel good,” ang message na ipinararating ni Anne sa lahat ng mga nagbabalak na panoorin ang Bakit Lahat ng Gwapo May Boyfriend?!

Prince dumarayo pa Singapore para sa mhin

May special participation sa Bakit Lahat ng Gwapo May Boyfriend ang gay actor na si Prince Stefan na pinag-uusapan ngayon dahil sa pagtataray ng kanyang boyfriend na si Paolo Amores.

Parang artista na rin si Paolo dahil news ang pambabara niya sa isang nameless na nang-alipusta sa pagkatao ni Prince.

In love na in love ang dalawa sa isa’t-isa, kahit may pralala si Prince na exclusively dating pa lamang sila.

Ang sey ni Prince, hindi pa official ang pagiging mag-dyowa nila ni Paolo na dinarayo pa niya sa Singapore. Girl na girl ang pakiramdam ni Prince kapag magkasama sila ni Paolo dahil parang tunay na babae raw ang ginawang panliligaw sa kanya ng mhin na sobrang nagpapatibok ngayon sa puso niya.

Magastos ang long distance love affair dahil may kamahalan ang pamasahe papunta sa Singapore. Mabuti na lang, maraming raket ngayon si Prince kaya can afford siya na bumiyahe ng back and forth sa bansa na pinagtatrabahuan ng dyowa niya.